Մօտաւոր անցեալին հոգելոյս Փիլօ Աթան հեղինակութիւն մըն էր մեր համայնքային կեանքէն ներս։ Ուղղամիտ եւ արդարամիտ համայնքային վարիչ մըն էր։ Սուրբ Փրկիչ Ազգային հիւանդանոցի ղեկը ստանձնած էր շատ ճակատագրական ժամանակաշրջանի մը մէջ եւ յաջողած էր փոխել անոր ճակատագիրը։ Հաստատութեան ծով կարիքներու դիմագրաւման համար համայնքէն ներս ստեղծած էր զօրաշարժ։ Եւ ստեղծած այդ զօրաշարժը նախախնամական եղած էր ոչ միայն Ազգային հիւանդանոցին, այլ մեր ամբողջ համայնքին տեսակէտէ։